Diari Oficial de la Generalitat Valenciana


Sumari del DOGV 4771, del 09-06-2004 (2004/5524)

RESOLUCIÓ de 3 de març de 2004, de la Direcció General de Pesca, per la qual s'autoritza a Basademar, SL, l'ampliació de la instal·lació amb número de registre 14, d'un establiment de granja marina en terrenys de domini públic marítim terrestre enfront del terme d'Altea (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4771

Data del DOGV
:   09-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5524


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 3 de març de 2004, de la Direcció General de Pesca, per la qual s'autoritza a Basademar, SL, l'ampliació de la instal·lació amb número de registre 14, d'un establiment de granja marina en terrenys de domini públic marítim terrestre enfront del terme d'Altea (Alacant). [2004/F5524]
  
Vist l'expedient instruït a instància de Vicente Baeza Santamaría, en representació de Basademar, SL, sobre una sol·licitud per a l'ampliació de l'establiment d'aqüicultura marina autoritzat segons la Resolució de 19 d'abril del 2000 i modificada per la Resolució de 9 de febrer de 2001, per la Direcció General de Pesca i Comercialització Agrària.
  
Vista la Resolució de 19 de febrer de 2004, de la Direcció General de Costes.
  
Esta Direcció General de Pesca, resol:
  
Primer
  
Atorgar l'autorització administrativa consistent en l'ampliació de superfície fins als 263.059 metres quadrats definits per un quadrilàter amb les següents coordenades:
  
38º 34,2642'N 0º 02,2038'W
  
38º 34,5204'N 0º 01,8930'W
  
38º 34,3800'N 0º 01,6920'W
  
38º 34,1166'N 0º 01,9890'W
  
 i en l'ús de 14 gàbies de 25 metres de diàmetre d'acord amb el projecte visat el 20 de juliol de 2001 i amb número 010194.
  
La capacitat màxima de producció serà de 1.250 tones de dorada i llobarro.
  
Segon
  
Es compliran les condicions i prescripcions de la resolució següent:
  
- Resolució de declaració d'impacte ambiental, de la Conselleria de Medi Ambient, de 12 de març de 2003.
  
- Resolució de 19 de febrer de 2004 de la Direcció General de Costes.
  
Tercer
  
La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura Pesca i Alimentació, o l'extinció de les autoritzacions emeses pels distints organismes competents.
  
Les obres d'instal·lació hauran d'estar concloses i l'establiment haurà de funcionar normalment en un termini màxim de 15 mesos a partir de la present resolució.
  
Quart
  
L'ampliació s'ajustarà en tot moment al projecte, qualsevol variació haurà de ser comunicada a la Conselleria d'Agricultura, Pesca i Alimentació, per a la seua autorització corresponent.
  
Cinqué
  
La iniciació de les obres, així com la terminació d'estes, es comunicarà als Servicis Territorials de la Conselleria d'Agricultura, Pesca i Alimentació, i per a iniciar l'explotació serà necessària la inspecció prèvia de les instal·lacions per part dels servicis tècnics de la conselleria.
  
Sisé
  
Els organismes competents podran inspeccionar la marxa de les obres que s'han de realitzar, així com el funcionament de l'establiment, i s'obligarà el titular a franquejar l'entrada als inspectors i als tècnics corresponents.
  
Seté
  
L'incompliment de les normes ací establides se sancionaran administrativament, de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
Huité
  
El present establiment quedarà afecte al que establix el Decret 25//2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de la Comunitat Valenciana, havent de notificar als Servicis Territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques, així com de les que formen part d'estes.
  
b) El cessament de l'activitat.
  
c) Les ajudes públiques concedides a l'establiment indicant la seua finalitat.
  
d) Els canvis de domicili o raó social, i del número d'identificació social.
  
La present resolució no posa fi a la via administrativa i contra esta podrà interposar-se recurs d'alçada davant de la consellera d'Agricultura, Pesca i Alimentació, en el termini d'un mes comptat des de l'endemà de la notificació de la present resolució, de conformitat amb el que disposa l'article 114 i els següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.